armvectores/hy_wikipedia_2023 huggingface dataset:
Բաբա Գուրգուր

Բաբա Գուրգուր (արաբ․՝ بابا كركر‎‎; քրդ.՝ بابه ‌گوڕگوڕ), մեծ նավթային հանք Կիրկուկ քաղաքի մոտ, բացվել է 1927 թվականին։ Նավթահանմամբ այժմ զբաղվում է Իրաքի նավթային ընկերությունը։
Այս նավթահանքը ամենամեծն էր համարվում այնքան ժամանակ, մինչև Սաուդյան Արաբիայում 1950-ական թվականներին բացվեց Ալ-Գավարը։ Բաբա Գուրգուրը գտնվում է Կիրկուկից 16 կիլոմետր դեպի հյուսիս-արևմուտք և հայտնի է դարձել «հավերժական հրդեհի» (արաբ․՝ النار الازلية‎‎) պատճառով, որը գտնվում է միջնամասում։
Բաբա-Գուրգուրի հավերժական հրդեհը տևում է արդեն 4000 տարի և ավելի։ Այս հրդեհը հին ժամանակներում նկարագրվել է Հերոդոտոսի և Պլուտարքոսի կողմից։
Ենթադրվում է, որ Նաբուգուդոնոսոր Երկրորդ արքան հրամայել է Հավերժական հրդեհի մեջ գցել երեք հրեացի պատանիների, քանի որ նրանք հրաժարվել էին խոնարհվել կուռքերին։ Մշտատև հրդեհի և առանձնացող ծծմբաջրածնի պատճառով զբոսաշրջիկներին խորհուրդ չի տրվում երկար մնալ հրդեհի շուրջ։


== Արտաքին հղումներ ==
North Oil Company Archived 2006-11-27 at the Wayback Machine.


== Տես նաև ==
Դժոխքի դարպասներ (Դարվազա)
Պրիդորոժնոե (ավան, Ամվրոսիևսկի շրջան)

Անվան այլ կիրառումների համար տե՛ս՝ ՊրիդորոժնոեՊրիդորոժնոե (ուկրաիներեն՝ Придорожнє), ավան Ուկրաինայի Դոնեցկի մարզի Ամվրոսիևսկի շրջանում։
Չճշտված տվյալներով Պրիդորոժնոե ավանում բնակվում էր 34 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արցախի Հանրապետության կառավարություն

Արցախի կառավարությունը երկրի բարձրագույն գործադիր իշխանությունն է
(1992-1994 թվականներին՝ պատերազմական իրադրության
պայմաններում, լիազորությունների մեծ
մասը ժամանակավորապես փոխանցվել
է ԼՂՀ Պաշտպանության պետական կոմիտեին,
ՊՊԿ)։ ԼՂՀ Կառավարության իրավասությանն են ենթակա պետական կառավարման
բոլոր այն հարցերը, որոնք օրենքով վերապահված չեն այլ պետական կամ տեղական ինքնակառավարման մարմինների։
ԼՂՀ Կառավարությունը կազմված է
պետական նախարարից և նախարարներից։ Վարչապետը ղեկավարում է
Կառավարության գործունեությունը և համակարգում նրա անդամների աշխատանքը։ Կառավարությունը նշանակում և ազատում է վարչակազմերի (տարածքային կառավարման մարմիններ) ղեկավարներին,
Ազգային Ժողովի քննարկմանն է ներկայացնում պետական
բյուջեի նախագիծը։ Կառավարությունը
հաշվետու է ԼՂՀ նախագահին և Ազգային Ժողովին։


== Նախարարներ ==


== Պետական կառավարման այլ մարմիններ ==
Դեմկովցի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԴեմկովցիԴեմկովցի (ուկրաիներեն՝ Демківці), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Դեմկովցի գյուղում բնակվել է 227 մարդ։ Բնակավայրը զբաղեցնում է 1127 կմ² տարածք։ Բնակչության խտությունը կազմել է 201,42 մարդ/կմ²։
Գյուղի մոտ սկիզբ է առնում Դերևիչկա գետը՝ Ուկրաինայի փոքր գետերից մեկը, Սլուչ գետի ձախ վտակը։


== Պատմություն ==
Գյուղի մասին առաջին փաստագրական հիշատակումը 1753 թվականի դեկտեմբերի 7-ին է, կոչվում է «Կոլբուշևսկի գործարք», ըստ որի գյուղը ընդգրկված է եղել Ստարոկոնստանտինովսկայա վոլոստի մեջ և գտնվել է կալվածատեր իշխան Օստրոժսկու տիրապետության տակ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիֆթերիայի հակաթույն

Դիֆթերիայի հակաթույն (ԴՀԹ), հակամարմիններից բաղկացած դեղամիջոց, որը կիրառվում է դիֆթերիայի բուժման համար։ Խորհուրդ չի տրվում դիֆթերիայի պրոֆիլակտիկայի համար։ Կիրառվում է ներերակային և միջմկանային եղանակներով։
Կողմնակի երևույթները համընդհանուր են։ Դրանք ներառում են լորձաթաղանթների հիվանդությունները և ալերգիկ ռեակցիաները՝  ներառյալ անաֆիլակսիան։ Դիֆթերիայի հակաթույնը ստեղծվում է դիֆթերիայի թույներով իմունիզացված ձիերի արյան պլազմայից։ Այն ազդում է՝ չեզոքացնելով Corynebacterium diphtheriae-ի կողմից արտադրված տոքսինները։
Դիֆթերիայի հակաթույնը ստեղծվել և սկսել է կիրառվել 1800-ական թվականներից։ Այն մտնում է Առողջապահության համաշխարհային կազմակերպության ավելի արդյունավետ և անվտանգ հատուկ դեղամիջոցների ցանկի մեջ, որոնք անհրաժեշտ են առողջապահության համակարգի համար։ ԱՄՆ-ում այն կարելի է ստանալ Հիվանդությունների վերահսկողության կենտրոնում։ Այն բազմաթիվ երկրներում հասանելի չէ, ներառյալ Եվրոպական մի շարք երկրներ 2008-ից սկսած։


== Քիմիա ==
Այս խառնուրդը իր մեջ ներառում է դիֆթերիայի թույնով իմունիզացված ձիերի արյան խտացված սպիտակուցներ, մասնավորապես գլոբուլիններ, որոնք պարունակում են հակամարմիններ։


== Ծանոթագրություններ ==
Մալոե Պետրակովո (գյուղ, Սիչովսկի շրջան)

Մալոե Պետրակովո (ռուս.՝ Малое Петраково), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեթիլամին

Մեթիլամին CH3NH2 , ամոնիակի օրգանական ածանցյալ ,առաջնային ալիֆատիկ ամին։ 


== Հատկություններ ==
Նորմալ պայմաններում գազ է , ամոնիակի հոտով ։
Մեթիլամինն իրենից ներկայացնում է տիպիկ առաջնային ամին։ Թթուների հետ առաջացնում է աղեր։ Ալդեհիդների հետ ռեակցիաները տանում են Շիֆֆի հիմքերի առաջացման ։ Էսթերների հետ փոխազդելիս առաջացնում է ամիդներ ։
Հիմնականում տարածված է 40 %-անոց ջրային լուծույթի ձևով։
Օժտված է ջրում լավ լուծելիությամբ ։ 


== Ստացում ==
Արդյունաբերության մեջ ստացվում է մեթանոլի և ամոնիակի բարձրջերմաստիճանային (370-430oC ) փոխազդեցությունից 20-30 բար ճնշման տակ ։ Ռեակցիան ընթանում է գազային ֆազում ցեոլիտ կատակիզատորի առկայությամբ ։ Ռեակցիայի կողմանկի արգասիքներ են երկմեթիլամինը և եռմեթիլամինը ։

  
    
      
        
          
            C
            
              H
              
                3
              
            
            O
            H
            +
            N
            
              H
              
                3
              
            
            →
            C
            
              H
              
                3
              
            
            N
            
              H
              
                2
              
            
            +
            
              H
              
                2
              
            
            O
          
        
      
    
    {\displaystyle {\mathsf {CH_{3}OH+NH_{3}\rightarrow CH_{3}NH_{2}+H_{2}O}}}
  
Մաքրումն իրականացվում է բազմակի թորման միջոցով։


== Կիրառություն ==
Օգտագործում են ներկանյութերի և դեղերի արտադրության մեջ ,որոնցից առավել կարևոր են N-մեթիլ-2-պիրրոլիդոնը (NMP) , մեթիլֆորմամիդը , կոֆեինը ,էֆեդրինը և երկմեթիլմիզանյութը։


== Ազդեցությունը օրգանիզմի վրա ==
Ինհալյացիայի դեպքում առաջացնում է մաշկի ,աչքերի և վերին շնչուղիների գրգռում ։ Շնչառության կանգից կարող է վրա գալ մահ։
Նեֆմանիլ

Նեֆմանիլ (ֆր.՝ Neufmanil), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1191 մարդ, բնակչության խտությունը` 116.76 մարդ/կմ²։ Բնակավայրը զբաղեցնում է 10.2 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 8 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 749 աշխատունակ (15-64 տարեկան) բնակիչ, որոնցից ակտիվ էին 541-ը, իսկ ոչ ակտիվները` 208։ Ակտիվության ցուցանիշը կազմում է 72,2 %։ 541 աշխատունակ մարդկանցից աշխատել է 465 անձ (258 տղամարդ և 207 կին)։ Գործազուրկ են եղել 76 անձ (42 տղամարդ և 34 կին)։ 208 անաշխատունակներից 53-ը եղել են աշակերտներ կամ ուսանողներ, 86-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գանկալ

Գանկալ, հանքային աղբյուր (ջերմուկներ) պատմական Փոքր Հայքում, Սեբաստիայի նահանգի Սեբաստիայի գավառում։


== Ծանոթագրություններ ==
Հիպերիոն (այլ կիրառումներ)

Հիպերիոն, կարող է վերաբերել՝

Հիպերիոն - տիտան
Հիպերիոն - Սատուրնի արբանյակ
Գրանդ շրջան (Յուտա)

Անվան այլ կիրառումների համար տե՛ս՝ Գրանդ շրջան (այլ կիրառումներ)Գրանդ շրջան (անգլ.՝ Grand County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 9.536 կմ² է. բնակչությունը՝ 9.225 մարդ (2010 թ. տվյալներով)։ Շրջկենտրոնն է Մոաբ բնակավայրը։ Կազմավորվել է 1890 թ.։
Մաչերատա (գավառ)

Անվան այլ կիրառումների համար տե՛ս՝ Մաչերատա (այլ կիրառումներ)Մաչերատա (իտալերեն՝ Provincia di Macerata), գավառ Իտալիայում, գտնվում է Մարկե շրջանում՝ Մաչերատա պրովինցիայի կենտրոնն է։ Բնակչությունը կազմում է 324,188 մարդ (2009 թվականի տվյալներով)։ Տարածքը կազմում է 2,774 կմ²։ Ունի 57 կոմունա։


== Պատկերասրահ ==

		
		


== Արտաքին հղումներ ==
Պաշտոնական կայք (իտալ.)
Աստերոիդների ցանկ (101301-101400)

Աստերոիդների ցանկ (101201-101300)  • Աստերոիդների ցանկ  • Աստերոիդների ցանկ (101401-101500)
 Աստերոիդների ցանկ (101201-101300)  • Աստերոիդների ցանկ  • Աստերոիդների ցանկ (101401-101500)
Նովոֆաստով

Նովոֆաստով (ուկրաիներեն՝ Новофастів), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1805 թվականին։
2001 թվականի տվյալներով Նովոֆաստով գյուղում բնակվում էր 973 մարդ։ Բնակավայրը զբաղեցնում է 0,434 կմ² տարածք։ Բնակչության խտությունը կազմում էր 2241,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարդի

Անվան այլ կիրառումների համար տե՛ս՝ Բարդի (այլ կիրառումներ)
Բարդի (լատ.՝ Pópulus), ուռազգիների ընտանիքի տերևաթափ ծառ։ Հայտնի է բարդիների մոտ 100, Հայաստանում՝ 12 տեսակ՝ անտառային կամ դողդոջուն (հայտնի է նաև կաղամախի անունով), նրբագեղ, հիբրիդային կամ գորշ, արծաթափայլ կամ սպիտակատերև և այլն։ Տարածված է գրեթե բոլոր մարզերում. խոնավասեր է, աճում է գերխոնավ վայրերում, գետերի ավազաններում, առուների ափերին։
Բարդին խոշոր ծառ է, բարձրությունը՝ 40–60 մ, բնի տրամագիծը կարող է հասնել 1 մ-ի։ Սաղարթը լինում է բրգաձև, վրանաձև, ցրված, ձվաձև։ Տերևները հերթադիր են, կոթունավոր, լայն եռանկյունաձև, ձվաձև, կլորավուն։ Բարդին ծաղկում է վաղ գարնանը։ Ապրում է 100–150 տարի։ Աճում է արագ, տարեկան՝ 1–1, 5 մ։
Բարդին ունի բուժիչ հատկություն. կեղևը պարունակում է աղաղանյութեր, տերևը՝ վիտամիններ, բողբոջը՝ եթերայուղեր։ Աճեցվում է որպես գեղազարդիչ բույս, կիրառվում է փլվածքների, ձորակների, ավազուտների ամրացման և դաշտապաշտպան անտառաշերտեր ստեղծելու նպատակով։ Բնափայտը բնամիջուկ չունի, թեթև է, ամուր, կիրառվում է որպես շինանյութ և վառելանյութ, լուցկու արտադրության մեջ և այլն։
Եփրատյան բարդին հազվագյուտ տեսակ է. հանդիպում է Երևանի շրջակայքում և Արաքս գետի ափին։ Այս ծառի վրա կարելի է տեսնել ուռենիներին և բարդիներին հատուկ բոլոր ձևերի տերևները։ Նման հետաքրքիր երևույթ քիչ բույսերի է հատուկ։ Գրանցված է ՀՀ Կարմիր գրքում։
Վաղ անցյալում հայոց մեջ բարդին համարվել է «կենաց ծառ» և պատկերվել է բրոնզե գոտիների, արքայական սաղավարտների, պաշտամունքային քանդակների և որմնապատկերների վրա։ Հեթանոսական շրջանում (մինչև քրիստոնեության ընդունումը) գոյություն է ունեցել բարդու պաշտամունք, որը Հայաստանի առանձին վայրերում գոյատևել է մինչև XII դարը։ Հին Հայաստանում եղել է սրբազան բարդիների անտառ։ Միջնադարյան մանրանկարչության մեջ նույնպես հաճախ պատկերվել է որպես Կենաց ծառ։ Բարդին խորհրդանշել է ժողովրդի հավերժությունը, նրա կենսունակ ոգին և գեղարվեստական մարմնավորում է ստացել հայ բանաստեղծների՝ Դանիել Վարուժանի, Վահան Տերյանի, Եղիշե Չարենցի, Համո Սահյանի և ուրիշների ստեղծագործություններում։Aleks lavn a
Արք

Արք, գյուղ Արևմտյան Հայաստանում, Էրզրումի վիլայեթի Քղիի գավառակում։


== Պատմություն ==
Հայաբնակ գյուղ էր։ Հնում խոշոր բնակավայր է եղել։


== Պատմամշակութային կառույցներ ==
Արքն ուներ 851 և 1246 թվականներին կառուցված երեք եկեղեցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջոդի Միկս

Ջոդի Միկս (անգլ.՝ Jodie Meeks; օգոստոսի 21, 1987(1987-08-21), Նաշվիլ, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Վաշինգտոն Վիզարդս» ակումբում։ Խաղում է հարձակվող պաշտպանի դիրքում։


== Կարիերա ==
2009 թվականի ապրիլի 7-ին Ջոդի Միկսը հայտարարել է, որ պատրաստվում է մասնակցել 2009 թվականի NBA դրաֆթին։ 2009 թվականի հունիսի 25-ին Միկսը ընտրվել է դրաֆթի երկրորդ շրջանում՝ 41-րդ համարի ներքո։
2010 թվականի փետրվարի 18-ին Ֆրանցիսկո Էլսոնի հետ տեղափոխվում է «Ֆիլադելֆիա 76»՝ Պրիմոժա Բրեզեցի և Ռոյալ Այվիի փոխարեն։
2012 թվականի օգոստոսի 13-ին երկամյա պայմանագիր է կնքել «Լոս Անջելես Լեյքերս» ակումբի հետ։ 2012 թվականի նոյեմբերի 30-ին սահմանում է իր անձնական ռեկորդը։
2014 թվականի հուլիսի 1-ին 19,5 միլիոն դոլար արժողությամբ եռամյա պայմանագիր է կնքել «Դետրոյթ Փիստոնս» ակումբի հետ։


== Կարիերայի ցուցանիշներ ==


=== NBA ===


==== Ամենամյա մրցաշրջան ====


==== Փլեյ-Օֆ ====


=== Քոլեջ ===


== Ծանոթագրություններ ==


== Արտաքին հղումներ ==
Ջոդի Միկսի պաշտոնական կայքը
Կենսագրությունը www.ukathletics.com կայքում Archived 2016-03-05 at the Wayback Machine.
Դորնո

Դորնո (իտալերեն՝ Dorno), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 4182 մարդ։ Բնակչության խտությունը կազմում է 139 մարդ/կմ²։ Զբաղեցնում է՝ 30 կմ² տարածք։ Հեռախոսի կոդ՝ 27050։ Փոստային ինդեքս՝ 0383։


== Ծանոթագրություններ ==
Լուսառատ կամավորական ջոկատ

«Լուսառատ» կամավորական ջոկատ։ Կազմավորվել է 1988 թվականին Արարատի շրջանի Լուսառատ գյուղում (այժմ՝ ՀՀ Արարատի մարզում)։ 1989-1994 թվականներին ջոկատը կամ նրա առանձին խմբեր մասնակցել են ՀՀ Արարատի (Քյարքի (Տիգրանաշեն), Երասխի բարձունքներ) ինքնապաշտպանական և ԼՂՀ Ֆիզուլիի, Շուշիի ազատագրական մարտերին։ Ջոկատից Հայաստանի Հանրապետության Զինված Ուժերի «Մարշալ Բաղրամյան» մեդալով պարգևատրվել է 1, Արցախի Հանրապետության «Արիության համար» մեդալով՝ 1, Արցախի Հանրապետության «Շուշիի ազատագրման համար» մեդալով՝ 3 ազատամարտիկ։ Մարտական տարբեր գործողությունների ժամանակ հրամանատարներ են եղել Ս. Արոյանը և Վ. Ալոյանը։
Դիանա Պանչենկո

Դիանա Վիտալևնա Պանչենկո (ուկրաիներեն՝ Діана Віталіївна Панченко, մայիսի 21, 1988(1988-05-21), Նիկոլաև, Ուկրաինական ԽՍՀ, ԽՍՀՄ), ուկրաինացի լրագրող, հեռուստահաղորդավար, NewsOne հեռուստաալիքի հաղորդավար (2015-2021)


== Կենսագրություն ==
Դիանա Պանչենկոն ծնվել է 1988 թվականի մայիսի 21-ին, Նիկոլաևում։ Հետագայում բնակվել է Դնեպրոպետրովսկի մարզի Պավլոգրադ քաղաքում։ Նրա ծնողներն ամուսնալուծվել են, երբ Դիանան 11 տարեկան է եղել։
2010 թվականին ավարտել է Կիևի պոլիտեխնիկական ինստիտուտը՝ «հրատարակչական գործ և խմբագրում» մասնագիտությամբ, իսկ 2018 թվականին՝ Կիևի Տարաս Շևչենկոյի անվան ազգային համալսարանը՝ իրավաբանի որակավորմամբ։ 2010 թվականին կարճ ժամանակ աշխատել է «Գազետա պո Ուկրաինսկի» թերթի թղթակից։ 2010-2015 թվականներին եղել է  «Կիև» հեռուստառադիոընկերության թղթակից և հաղորդավարուհի։
2015 թվականին դարձել է NewsOne հեռուստաալիքի հաղորդավարուհի։ Եղել է «Թեմա», «Դիմակայություն», «Հինգերորդ անկյուն» և «Մերոնք» ծրագրերի հաղորդավարը։ 2017 թվականի դեկտեմբերին NewsOne-ի գործունեության արգելափակման ժամանակ Պանչենկոն հեռուստաալիքի անունից դիմել է Ուկրաինայի նախագահ Պյոտր Պորոշենկոյին՝ խոսքի ազատությունը պաշտպանելու պահանջով։ 
NewsOne հեռուստաալիքով տարբեր հաղորդումների ժամանակ Պանչենկոն ստուդիայից վտարել է քաղաքական գործիչներ Վալերի Իվասյուկին և Յուրի Բուբլիկին։ 
2018 թվականին «Մեծ երեկո» հաղորդման հեռարձակման ժամանակ գրող Լարիսա Նիցոյը դիմել է Պանչենկոյին՝ խնդրանքով խոսել ոչ թե ռուսերեն, այլ ուկրաիներեն։ Պանչենկոն հայտարարել է, որ Նիցոյը չի կարող իրեն ասել, թե ինչ լեզվով խոսի, որից հետո գրողը լքել է ստուդիան։
Պանչենկոն եղել է «Տարվա մարդ-2019» մրցանակի դափնեկիր «Տարվա լրագրող» անվանակարգում։ 2020 թվականին ընդգրկվել է «Ուկրաինայի ամենաազդեցիկ կանայք վարկանիշում Focus կայքի ընթերցողների» վարկածով՝ 7-րդ համարի տակ։ «Դեդեկտոր մեդիա»-ի լրագրող Յարոսլավ Զուբչենկոն Պանչենկոյին անվանել է «2020 թվականի ամենավատ մեդիագործիչ»։ 2021 թվականին նա առաջադրվել է ՅՈՒՆԵՍԿՕ/Գիլերմո Կանո Մամուլի ազատության համաշխարհային մրցանակի համար։
2021 թվականի փետրվարին Ուկրաինայի նախագահ Վլադիմիր Զելենսկու կողմից NewsOne-ի, ZIK-ի և 112 Ուկրաինայի սեփականատեր Տարաս Կոզակի դեմ պատժամիջոցների սահմանումից հետո, ինչը հանգեցրել է այդ լրատվամիջոցների հեռարձակման դադարեցմանը, Պանչենկոն և դրանց մի շարք աշխատակիցներ տեղափոխվել են  «Առաջին անկախ» հեռուստաալիք։ Պանչենկոն հանդիսանում է «Մեդիահոլդինգ Նովոստի» ՍՊԸ-ի բաժնետոմսերի 99%-ի շահառու սեփականատերը, որը կազմակերպում է «Առաջին Անկախ»-ի հեռարձակումը։
2021 թվականի փետրվարի 26-ին Պանչենկոն դարձել է «Լրագրողների պաշտպանության ակումբ» շարժման հիմնադիրներից մեկը։ Վարել է «Սլավյանսկի բազար» երաժշտական փառատոնը, որը կայացել է 2021 թվականի հուլիսին Վիտեբսկում։ Միջոցառման ավարտից հետո Պանչենկոյին կանչել են Հեռուստատեսության և ռադիոյի հեռարձակման ազգային խորհուրդ, բացատրություններ տալու։


== Ծանոթագրություններ ==


== Արտաքին հղումներ ==
Филин Олег (2020-12-18)։ «Спортсменки, комсомолки и просто красавицы: 5 украинок, которые меняют страну к лучшему»։ rubaltic.ru (ռուսերեն)։ Վերցված է 2021-02-10 
«Діана Панченко: журналістика – це стиль життя»։ Університет державної фіскальної служби України (ուկրաիներեն)։ 2020-02-28։ Վերցված է 2021-02-10
Dangerous Woman (այլ կիրառումներ)

Dangerous Woman, կարող է վերաբերել՝

Dangerous Woman - ամերիկացի երգչուհի Արիանա Գրանդեի երրորդ ստուդիական ալբոմը
Dangerous Woman - ամերիկացի երգչուհի Արիանա Գրանդեի սինգլը
Լակ քի Պառլե շրջան (Մինեսոտա)

Լակ քի Պառլե շրջան (անգլ.՝ Lac qui Parle County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,981 կմ² է, բնակչությունը՝ 8,067 մարդ (2000 թ. տվյալներով)։ Շրջկենտրոնն է Մեդիսոն բնակավայրը։ Կազմավորվել է 1863 թ.։
Սազոնովկա (գյուղ, Բակալինսկի շրջան)

Սազոնովկա (ռուս.՝ Сазоновка, բաշկիրերեն՝ Сазоновка), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռումինի (Սոմի գավառ)

Ռումինի (ֆր.՝ Rumigny), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 582 մարդ, բնակչության խտությունը` 74.33 մարդ/կմ²։ Բնակավայրը զբաղեցնում է 7.83 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 11 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 370 աշխատունակ (15-64 տարեկան)  բնակիչ, որոնցից ակտիվ էին 267-ը, իսկ ոչ ակտիվները` 103։ Ակտիվության ցուցանիշը կազմում է 72,2 %։ 267 աշխատունակ մարդկանցից աշխատել է 252 անձ (128 տղամարդ և 124 կին)։ Գործազուրկ են եղել 15 անձ (7 տղամարդ և 8 կին)։ 103 անաշխատունակներից 40-ը եղել են աշակերտներ կամ ուսանողներ, 47-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեչնոյ (Մարտինովսկի շրջան)

Անվան այլ կիրառումների համար տե՛ս՝ Ռեչնոյ (այլ կիրառումներ)Ռեչնոյ (ռուս.՝ Речной), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Կոմարովսկի գյուղական համայնքի կազմի մեջ։
Լյուքսեմբուրգը Եվրատեսիլ երգի մրցույթում

Լյուքսեմբուրգը առաջին անգամ մրցույթին մասնակցել է 1956 թվականին։ Լյուքսեմբուրգը 37 անգամ մասնակցել է Եվրատեսիլ երգի մրցույթին։ 1956 թվականից մինչև 1993 թվականներին Լյուքսեմբուրգը չի մասնակցել միայն 1959 թվականի մրցույթին։ 1994 թվականից Լյուքսեմբուրգը չի մասնակցել մրցույթին։  Լյուքսեմբուրգը հաղթել է մրցույթում 5 անգամ։
Լյուքսեմբուրգի առաջին հաղթանակը 1961 թվականին էր,երբ Ժան-Կլոդ Պասկալը հաղթեց «Nous les amoureux» երգով։ Ֆրանսիա Գալը 1965 թվականին հաղթեց «Poupée de cire, poupée de son» երգով։ Այնուհետև երկու տարի անընդմեջ Լյուքսեմբուրգը հաղթեց մրցույթում 1972 թվականին և 1973 թվականին, Վիկի Լեանդրոսը «Après Toi» երգով և Անն-Մարի Դավիթը «TU te reconnaîtras» երգով։ Լյուքսեմբուրգի հինգերորդ հաղթանակը 1983 թվականին էր, երբ Կորին Հերմեսը հաղթեց «Si la vie est cadeau» երգով։
2014 թվականին Լյուքսեմբուրգի մշակույթի նախարար Մեգի Նագելը ցանկություն հայտնեց, որ երկիրը վերադառնա մրցույթ։ Սա հետագայում բացատրվեց որպես «թյուրիմացություն»։ Առաջարկվեց համագործակցություն Սան Մարինոյի (SMRTV) հետ, բայց ավելի ուշ հայտարարվեց, որ նախագիծը չի կայանա ֆինանսավորման խնդիրների պատճառով։


== Մասնակիցներ ==
Բանալի

     Հաղթող
     Երկրորդ տեղ
     Երրորդ տեղ
     Չորրորդ տեղ
     Հինգերրորդ տեղ
     Վերջին տեղ
     Միանգամից դեպի եզրափակիչ
     Չի անցել եզրափակիչ
     Չի մասնակցել


== Ծանոթագրություններ ==
Նովի Դվոր (գյուղ, Տուրիի շրջան)

Անվան այլ կիրառումների համար տե՛ս՝ Նովի Դվոր (այլ կիրառումներ)Նովի Դվոր (ուկրաիներեն՝ Новий Двір), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1570 թվականին։
2001 թվականի տվյալներով Նովի Դվոր գյուղում բնակվում էր 469 մարդ։ Բնակավայրը զբաղեցնում է 1895 կմ² տարածք։ Բնակչության խտությունը կազմում էր 247,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեյնակ

Լեյնակ (ֆր.՝ Leynhac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 352 մարդ, բնակչության խտությունը` 12.72 մարդ/կմ²։ Բնակավայրը զբաղեցնում է 27.68 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 188 աշխատունակ (15-64 տարեկան) բնակիչ, որոնցից ակտիվ էին 133-ը, իսկ ոչ ակտիվները` 55։ Ակտիվության ցուցանիշը կազմում է 70,7 %։ 133 աշխատունակ մարդկանցից աշխատել է 128 անձ (69 տղամարդ և 59 կին)։ Գործազուրկ են եղել 5 անձ (4 տղամարդ և 1 կին)։ 55 անաշխատունակներից 3-ը եղել են աշակերտներ կամ ուսանողներ, 37-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աշխույժ (գուսան)

Աշխույժ, (Խաչատուր Սուքիասի Գրիգորյան, 1884, Արագած, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - 1961), հայ գուսան, ԽՍՀՄ գրողների միության անդամ 1939 թվականից։


== Կենսագրություն ==
Ծնվել է Արագած գյուղում։ Հայրը նույնպես երգասաց էր։ Չորս տարեկանում Խաչատուրը տառապում է «ծաղիկ» հիվանդությամբ և կորցնում տեսողությունը։ Նա մխիթաություն է գտնում երգի ու երաժշտության մեջ։ Կարճ ժամանակից դառնում է հմուտ գուսան ու հեքիաթասաց և վերցնելով ջութակը շրջագայում է հայկական քաղաքներն ու գյուղերը։
1907 թվականին հանդես գալով Ալեքսանդրապոլի (այժմ՝ Գյումրի) սրճարաններից, Աշխույժը իր երգերից մեկում որոշակիորեն արտահայտելով հակացարական տրամադրություններ՝ ձերբակալվում է։ Ազատվելով կալանքից, երիտասարդ գուսանը շարունակում է շրջագայությունը։ 1908 թվականին, Էջմիածնում եղած ժամանակ, նա առիթ է ունենում մոտիկից շփվելու Գևորգյան ճեմարանի ուսուցիչների հետ, որոնցից մեկը՝ Գարեգին Լևոնյանը (Ջիվանու որդին), նկատի ունենալով երիտասարդ գուսանի կենսուրախ և առույգ բնավորությունը, նրան տալիս է Աշխույժ անունը։ Նաիրի Զարյանը նրա մասին ասել է, որ «զրկված լինելով արեգակի լույսից՝ նա հոգու աչքերով տեսնում է աշխարհն իր կախարդական բոլոր գույներով և ներդաշնակություններով»:
Աշխույժը հորինել է բազմաթիվ երգեր, հեքիաթ-սիրավեպեր ու պոեմներ։


== Ստեղծագործություն ==
Աշխույժի ստեղծագործության հիմնական գծերն են բռնության, կամայականության, սոցիալական անարդարության խարազանումը («Բռնության աշխարհ», «Եթե լավ է», «Անարդար օրենք»)։ Աշխույժը հանդես է եկել նաև կոլտնտեսական երգերով, որոնցում գովերգել է գեղջուկի աշխատանքը։
Աշխույժի ստեղծագործությունների մեջ ուրույն տեղ ունեն սիրային տաղերն ու երգերը, որոնց մեջ արտահայտել է իր խոհերն ու խորհդածությունները մաքուր, իդեալական սիրո և ամուսնության մասին։
Առանձին հմայք ունեն Աշխույժի երգիծական երգերը, որոնց մեջ դրսևորված է գուսանական արվեստին հատուկ բարոյախոսությունը։ Այդ երգերում գուսանը կարողացել է առանձնակի հմտությամբ օգտագործել գեղջկական հումորը։


== Աշխույժի ստեղծագործությունների մատենագրություն ==
Աշուղ Աշխույժի քնարը, Բաքու, Ն. Երևանցյանի տպարան, 1908, 89 էջ։
Ժողովրդի ընտրյալները, Երևան, Պետհրատ, 1938, 15 էջ։
Աշուղական, Երևան, Հայպետհրատ, 1947, 94 էջ։
Քնար, Երևան, Հայպետհրատ, 1955, 188 էջ։
Աղբյուր (բանաստեղծություններ), Երևան, Հայպետհրատ, 1958, 287 էջ։


== Ծանոթագրություններ ==
Լավ Էլի

Լավ Էլի, հայկական ալտերնատիվ ռոք-խումբ։ Կազմավորվել է 1996 թվականին Վանաձորում։ Խումբը հիմնել են Մհեր Մանուկյանը և Snack խմբից Գոռ Մխիթարյանը։ Հետագայում խմբին միացել են նաև Վահե Տերտերյանը և Դավիթ Գրիգորյանը՝ Ալք խմբից։ Այս կազմով մեկ տարի անց խումբը ձայնագրել է իր՝ «Առաջին ԼԱՎ Ալբոմ» ձայներիզը։ Ալբոմում տեղ են գտել 21 երգեր՝ 11-ը՝ հայերեն, 10-ը՝ անգլերեն։
1999 թվականին թողարկվել է խմբի երկրորդ՝ «Essays» ալբոմը, որի պրոդյուսերը Արտյոմ Այվազյանն է եղել։ Խումբը ճանաչվել է ողջ Հայաստանով, իսկ «Ճամփորդական» և «Գտա քեզ երկնքում» երգերը հիթեր են դարձել։ Դրանից հետո խումբը ժամանակավորապես լքել է Մհեր Մանուկյանը, իսկ Գոռը սկսել է իր մեներգչի կարիերան։ 2001 թվականին խումբը կրկին միավորվել է։
2006 թվականին խումբը թողարկել է «Notes from Vanadzor: Urban Armenian Rock» հայալեզու ալբոմը։ 2008 թվականից խումբն առանձնապես ակտիվ չէր՝ չհաշված առանձին ելույթները, երբ Գոռ Մխիթարյանն այցելում էր Հայաստան։
2012 թվականի հուլիսին խումբը հայտարարել է համերգային ծրագրերի մասին։ Հուլիսին տեղի են ունեցել բացօթյա համերգներ Երևանում և Վանաձորում։


== Ներկա կազմը ==
Գոռ Մխիթարյան - առաջատար/ռիթմ կիթառ, վոկալ
Դավիթ Գրիգորյան - հարվածային գործիքներ
Մհեր Մանուկյան - վոկալ, առաջատար/ռիթմ կիթառ, շրթհարմոն
Վահե Տերտերյան - բաս կիթառ


== Նախորդ կազմը ==
Մհեր Մանուկյան - վոկալ, կիթառ
Գոռ Մխիթարյան - կիթառ, բեք-վոկալ
Բագրատ Ազնաուրյան - կիթառ, բեք-վոկալ
Տիգրան Ոսկանյան - բաս-կիթառ
Շողեր Մանուկյան - թավջութակ
Դավիթ Գրիգորյան - հարվածային


== Ալբոմներ ==
1995 - Ահա և մենք
1997 - Առաջին ԼԱՎ ալբոմ
1999 - Էսսեներ
2006 - Notes from Vanadzor: Urban Armenian Rock
2018 - Անձրևաշուն


== Ծանոթագրություններ ==


== Արտաքին հղումներ ==
Պաշտոնական կայք
Խումբը Myspace ցանցում
Գոռ Մխիթարյան Archived 2020-08-10 at the Wayback Machine.
(2859) Պագանինի

(2859) Պագանինի (անգլ.՝ Paganini), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,239312 ա. մ., առավելագույնը մոտենում է 1,974 ա. մ. հեռավորության վրա և հեռանում 2,5046 ա. մ.։ Արեգակի շուրջ մեկ ամբողջական պտույտ է կատարում 1223,97 երկրային օրվա ընթացքում, իր ուղեծրով շարժվելով միջինում 0,294125 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2859) Պագանինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սահականույշ

Սահականույշ, Բագրատունյաց Հայաստանի երրորդ թագուհին՝ Եռանշահիկների տոհմից, հայոց թագավոր Աշոտ Երկաթի (914-928) կինը։
Սահականույշը Գարդմանի իշխան Սահակ Սևադայի դուստրն էր։ Ունեցել է երկու եղբայր՝ Գրիգոր Մեծ՝ Խաչենի իշխան, և Սենեքերիմ-Հովհաննես՝ Փառիսոսի իշխան։ Վերջինս գտնվել է Մեծ Հայքի Ուտիք նահանգում (այժմ՝ Ադրբեջանի հանրապետության տարածք)։ Նրա կրտսեր քույրն էր Շահանդուխտը՝ Սմբատ Սյունու կինը, Սյունիքի առաջին թագուհին (987—998)։
Աշոտ Երկաթը և Սահականույշը զավակներ չեն ունեցել


== Տես նաև ==
Գևորգ Մարզպետունի


== Գրականություն ==
comm. 59
КАРАУЛОВ Н. А. Сведения арабских писателей X и XI веков по Р. Хр. о Кавказе, Армении и Адербейджане.
К. В. Тревер. ОЧЕРКИ ПО ИСТОРИИ И КУЛЬТУРЕ КАВКАЗСКОЙ АЛБАНИИ IV В. ДО Н. Э. — VII В. Н. Э. (источники и литература). Издание Академии наук СССР, М.-Л., 1959
comm. 144
Աղդաղի լեռնաշղթա (Բյուրակն)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ, լեռնաշղթա Հայկական լեռնաշխարհում Բյուրակն-Մնձուրյան լեռնահամակարգում, նրա կենտրոնական մասում Երզնկա քաղաքից հարավ Բեկորատված է։


== Ծանոթագրություններ ==
Ալասինեց

Ալասինեց, վայր Դաշտային Կիլիկիայում, Ամուտան բերդից ոչ հեռու՝ հիշատակված Լևոն Բ-ի 1212 թվականի պարգևագրում։


== Ծանոթագրություններ ==
Իսոբել Բեյլի

Բրիտանական կայսրության շքանշանակիր Տիկին Իսոբել Բեյլի (մարտի 9, 1895(1895-03-09), Hawick, Hawick, Ռոքսբուրշիր, Սքոթիշ Բորդերս, Շոտլանդիա, Մեծ Բրիտանիայի և Իռլանդիայի միացյալ թագավորություն - դեկտեմբերի 24, 1983(1983-12-24), Մանչեսթեր, Մեծ Մանչեսթեր, Միացյալ Թագավորություն), շոտլանդացի սոպրանո, որը հայտնի է եղել օպերայում, օրատորիայում ու լիդ ժանրում։ Համարվել է քսաներորդ դարի օրատորիայի լավագույն երգչուհիներից մեկը։


== Կյանք ==
Ծնվել է 1895 թվականին Շոտլանդիայի Սկոտիշ Բորդերս վարչական շրջանի Հոիք քաղաքում։ 1917 թվականին ամուսնացել է Հենրի Լեոնարդ Ռիգլեյի հետ և ունեցել Նենսի անունով դուստր։ Իսոբելն աշխատել է երաժշտական խանութում և Մանչեստրի քաղաքապետարանում որպես գործակատար։ 1921 թվականին Բելլա Բեյլի անվամբ դեբյուտ է կատարել Հալլեի սիմֆոնիկ նվագախմբի հետ, որից առաջ մի քանի անգամ հանդես էր եկել Մանչեստրի կամերային երաժշտական դահլիճներում։ Միլանում սովորելուց հետո անմիջապես հաջողության է հասել 1923 թվականի Լոնդոնյան համերգաշրջանի բացման ժամանակ։
Նրա սիրելի ստեղծագործությունը Հենդելի «Մեսսիան» էր, որի կատարմամբ իր կարիերայի ընթացքում հանդես է եկել ավելի քան 1,000 անգամ։ Նրա կատարմամբ երգչախմբային գործերը նույնպես մեծ ժողովրդականություն էին վայելում, և բացի «Մեսսիայից», կատարել է նաև Հայդնի «Աշխարհի արարումը», Մենդելսոնի «Էլիջան», Բրամսի «Գերմանական ռեքվիեմը»։ Առաջին բրիտանացի կատարողն էր, որը 1933 թվականին երգել է Կալիֆոռնիայի «Հոլիվուդյան գավաթ» ամֆիթատրոնում։ 1937 թվականին Արտուրո Տոսկանինիի կողմից ընտրվել է՝ կատարելու Բրամսի «Ռեքվիեմը»։
Գլյուկի «Օրփեոս և Էվրիդիկեի» (միշտ անգլերենով) և Գունոյի «Ֆաուստի» նրա կատարումները միշտ լավ են ընդունվել, սակայն նրա ուժեղ կողմը բրիտանական երաժշտությունն էր, այդ թվում՝ Ռալֆ Վոան Ուիլյամսի «Serenade to Music» (որի սկզբնական կատարողներից մեկն էր) և Էդուարդ Էլգարի «Թագավորություն» ստեղծագործությունները։ Բացի 1933 թվականից, 1929-1955 թվականների ընթացքում ամեն տարի երգել է «Երեք նվագախմբի փառատոնում»։ «Մեսսիան» կատարել է Հալլեի նվագախմբի հետ 26 հաջորդական համերգաշրջաններում, իսկ Ալբերտ թագավորական սրահում՝ 33 անգամ․ ընդհանուր առմամբ ավելի քան հիսուն տարվա ընթացքում։
Դասավանդել է Երաժշտության թագավորական քոլեջում (1955–57, 1961–64), Կոռնելի համալսարանում (1960–61) և Մանչեստրի երաժշտական դպրոցում (1960 թվականից)։ Հաճախակի հանդես է եկել Քեթլին Ֆերրիերի հետ։ 1924 թվականին փորձնական ձայնագրություն է արել HMV ընկերության հետ, սակայն դրանից ոչինչ չի ստացվել։ 1925 թվականին իր առաջին կոմերցիոն ձայնագրությունն արել է «Կոլումբիա» ընկերության հետ, իսկ վերջինը՝ 1974 թվականին 79 տարեկան հասակում։


== Շքանշաններ ==
1951 թվականին արժանացել է Բրիտանական կայսրության շքանշանի, իսկ 1978 թվականին՝ դարձել դրա կին ասպետ։ Վախճանվել է 88 տարեկան հասակում Մանչեստրում, 1983 թվականին։ Նրա տանը հուշատախտակ է փակցված։


== Ծանոթագրություններ ==


== Աղբյուրներ ==
D. Brook, Singers of Today (Revised Edition - Rockliff, London 1958), pp. 27–32.
Kennedy, Michael (2006), The Oxford Dictionary of Music, 985 pages; 0-19-861459-4
Isobel Baillie and Bryan Crimp, 'Never Sing Louder Than Lovely' (Hutchinson 1982); 978-0091504601


== Արտաքին հղումներ ==
Isobel Baillie biography
Լև Շնիրելման

Լև Գենրիխովիչ Շնիրելման  (հունվարի 2 (15), 1905, Գոմել, Ռուսական կայսրություն - սեպտեմբերի 24, 1938(1938-09-24)[…], Մոսկվա, ԽՍՀՄ), խորհրդային մաթեմատիկոս, ԽՍՀՄ ԳԱ թդթակից անդամ (1933)։
Ավարտել է Մոսկվայի համալսարանը (1925)։ 1934-1938 թթ. աշխատել է ԽՍՀՄ ԳԱ Ստեկլովի անվան մաթեմատիկական համալսարանում։ Մշակել է վարիացիոն հաշվի տոպոլոգիական մեթոդներ (Լ․ Ա․ Լյուստերնիկի հետ համատեղ)։ Շնիրելմանը թվերի տեսության մեջ մտցրել է ընդհանուր մետրիկական մեթոդներ, մուծել է բնական թվերից կազմված հաջորդականության խտության գաղափարը, որի միջոցով ապացուցել է, որ ցանկացած բնական թիվ կարելի է ներկայացնել սահմանափակ քանակությամբ պարզ թվերի գումարի տեսքով։


== Ծանոթագրություններ ==
Ալմեզե

Ալմեզե (իտալերեն՝ Almese), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 5932 մարդ (2008 թվականի տվյալներով)։ Բնակչության խտությունը՝ 333 մարդ/կմ²։ Տարածքը՝ 17 կմ²։ Փոստային ինդեքս՝ 10040։ Հեռախոսային կոդ՝ 00011։
Բնակավայրի հովանավորն է համարվում սուրբ Նոմե դի Մարիան։


== Կոմունայի վարչակազմ ==
Գլխավոր կայք։ http://www.comune.almese.to.it/


== Արտաքին հղումներ ==
Քաղաքի պաշտոնական կայքը (իտալ.)
Կծվիչ

Կծվիչ, ծովաբողկ, ժախուկ, քթառ (լատ.՝ Armoracia), կաղամբազգիների (խաչածաղկավորներ) ընտանիքին պատկանող բազմամյա խոտաբույսերի ցեղ։


== Կենսաբանական նկարագիր ==

Արմատները մսալի են։ 50-150 սմ բարձրությամբ ցողունը կանգուն է։ Խոշոր տերևները երկարավուն են։։ Ծաղիկները մանր են, սպիտակ, ծաղկաբույլը՝ ողկույզ։ Մանր սերմերով պտուղը պատիճ է։


== Տարածվածություն ==
Աճեցվում է բանջարանոցներում, վայրի պայմաններում հանդիպում է Գեղարքունիքի մարզի թփուտներում և աղբավայրերում։ Գեղազարդային բույս է։


== Նշանակություն և կիրառում ==
Արմատները և տերևները պարունակում են վիտամիններ, եթերային յուղեր, հանքային աղեր, ֆիտոնցիդներ, լիզոցիմ ֆերմենտ։ Կծու համը և յուրահատուկ հոտը պայմանավորված են ալիլային (մանանեխային) յուղով և սինիգրին գլիկոզիդով։ Արմատները որպես համեմունք հում, եփած, թթու դրած վիճակում օգտագործում են սննդի մեջ։
Բույսն ունի բուժիչ նշանակություն (ախորժաբեր, հակացինգային, ստամոքս-աղիքային համակարգի գործունեությունը կանոնավորող և այլն)։ Կիրառվում է նաև կոսմետիկայում։ Մշակության մեջ բազմացնում են արմատային կտրոններով։ Բերքը հավաքում են աշնանը (բերքատվությունը՝ 50-100 ց/հա)։


== Ծանոթագրություններ ==
Էեռիկվեռե

Էեռիկվեռե (էստ․՝ Eerikvere), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրոպերցիա դե Ռոսի

Պրոպերցիա դե Ռոսի (իտալերեն՝ Properzia de' Rossi, 1490, Բոլոնիա, Պապական մարզ - 1530, Բոլոնիա, Պապական մարզ), 16-րդ դարի իտալացի կին քանդակագործ։


== Կենսագրություն ==

Պրոպերցիան ծնվել է Բոլոնիայում, նոտար Ջովաննի Մարտինո Ռոսի դա Մոդենի ընտանիքում։ Ինչպես վերածննդի դարաշրջանի բոլոր կանայք, Պրոպերցիա դե Ռոսին սովորել է նկարչություն, երաժշտություն, պար, պոեզիա և դասական գրականություն։ Նրա նկարչության ուսուցիչը Մարկանտոնիո Ռայմոնդին էր։ Երկար ժամանակ Պրոպերցիան չէր կարողանում կողմնորոշվել՝ արվեստի որ ուղղությանն առաջնահերթություն տալ։ Այդ ժամանակ նա սկսեց ծիրանի, դեղձի և բալի կորիզների վրա փորագրել փոքրիկ, բայց հնարամիտ մանրանկարներ։ Այդ աշխատանքների հիմնական թեմատիկան կրոնական էր, իսկ առավել հայտնի գործերից մեկը Քրիստոսի խաչելությունն էր, որ փորագրվելէր դեղձի կորիզի վրա։ Չնայած նրա կողմից նկարչությունից քանդակագործությանը անցնելու ստույգ տարեթիվը հայտնի չէ, բայց ակնհայտ է, որ դա տեղի է ունեցել 16-րդ դարի 20-ական թվականներին, ըստ փաստաթղթերի այդ ժամանակ նա առաջին անգամ մասնակցել է Բոլոնիայի եկեղեցու գլխավոր զոհասեղանի գեղազարդման մրցույթին։


== Ստեղծագործական ուղի ==
Գեղագիտական տաղանդից բացի Պրոպերցիան հայտնի էր իր խելացիությամբ, գեղեցկությամբ և երաժշտական տաղանդի շնորհիվ։ Սակայն, քանի որ Պրոպերցիան ծագումով նկարիչների կամ քանդակագործների ընտանիքից չէր, սա լրացուցիչ արգելք էր ստեղծում նրա համար որպես քանդակագործի (հատկապես մարմարով աշխատող)։ Առավել ևս, որ կին քանդակագործներն այդ ժամանակ հազվադեպ էին հանդիպում, քանի որ այն համարվում էր տղամարդու մասնագիտություն։ Չնայած դրան, դե Ռոսիին հաջողվեց ընդունվել Բոլոնիայի համալսարան և հաջողությամբ ավարտել այն։ Դե Ռոսին այն չորս կանանցից մեկն էր, ում Ջորջո Վազարին ընդգրկեց իր «Հռչակավոր գեղանկարիչների, քանդակագործների և ճարտարապետների կենսագրության մեջ»։


=== Աշխատանք մարմարով ===
Երեսուն տարեկանում դե Ռոսին սկսեց աշխատել մեծ մասշտաբներով։ Նա հայտնի դարձավ իր մարմարե դիմանկարային կիսանդրիներով, ինչը նրա համար մեծ հեղինակություն ապահովեց։ Չնայած նրան, որ նրա մրցակիցները տղամարդ ճարտարապետներ էին, Պրոպերցիին հաջողվեց 1524 թվականին հաղթել Սան Պետրոնիոյի Բազիլիկի արևմտյան ճակատի զարդարման աշխատանքների կատարման մրցույթում։ Բազիլիկի համար նա ստեղծեց երեք գուշակների և երկու հրեշտակների քանդակներ, ինչպես նաև զույգ հարթաքանդակներ, ներառյալ Հովսեփի և Պոտիֆարի կնոջ հարթաքանդակները։ Ջորջո Վազարին իր «Մադոննա Պրոպերցիա դե Ռոսիի կյանքը» գրքում գրել է, որ Պրոպերցիան «իր կատարած աշխատանքների դիմաց ստանում էր ամենաաղքատիկ վարձատրությունը»։ Դրա մեղավորը, ըստ Վազարիի, եղել է նկարիչ Ամիկո Ասպերտինին, ով փորձել է միջամտել նրա աշխատանքներին։


== Մահ ==
Ի սկզբանե հռչակվելով մրգային կորիզների վրա իր մեծարվեստ փորագրություններով, հետագայում հաղթելով իր տղամարդ մրցակիցներին Սան Պետրոնոյի բազիլիկայի զարդարման իրավունքի ձեռքբերման գործում, Պրոպերցիան այնուամենայնիվ մահացավ աղքատության մեջ։ Առկա տեղեկությունների համաձայն՝ դե Ռոսին մահացել է Կարլ V-ի թագադրման օրը։ Տեղեկանալով նրա մահվան մասին՝ Կլիմենտ VII–ն ասել է, որ Պրոպերցիան եղել է «ազնիվ և վեհանձն հանճար»։


== Ծանոթագրություններ ==
Խուլիգանները

Խուլիգանները (անգլ.՝ Green Street), 2005 թ. բրիտանական դրամա ֆուտբոլային խուլիգանիզմի մասին Անգլիայում։ Ֆիլմի ռեժիսորն է Լեքսի Ալեքսանդերը, իսկ գլխավոր դերերում են Էլայջա Վուդը և Չառլի Հաննամը։


== Սյուժե ==
Ամերիկյան Հարվարդի ուսանող Մեթ Բակները գալիս է Անգլիա, իր քրոջ՝ Շեննոնի մոտ, որի ամուսնու եղբայրը՝ Պիտը, «Վեստ Հեմ Յունայտեդ» ֆուտբոլային թիմի խուլիգանական խմբավորման ղեկավարն է։ Եղբոր պահանջով Պիտը վերցնում է ամերիկացուն ֆուտբոլային խաղի, որից հետո Մեթը միանում է այդ խմբավորմանը, որը կոչվում է «Կանաչ փողոցի էլիտա»։
Մեթը մասնակցում է նրանց հետ «Բիրմինգեմի» Զուլուսների և «Մանչեսթեր Յունայթեդի» Կարմիր Բանակի հետ կռիվներում։ Սակայն նրանց գլխավոր թշնամին «Միլուոլ» թիմն է, որի կազմակերպության ղեկավարն է Թոմի Հատչերը։


== Դերակատարներ ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայք(անգլ.)
«Խուլիգանները»(անգլ.) ֆիլմը Internet Movie Database կայքում
Ջունգ Հե Սունգ

Ջունգ Հե Սունգ (ապրիլի 29, 1991(1991-04-29), Բուսան, Հարավային Կորեա), հարավկորեացի դերասանուհի և մոդել։ Նա ճանաչում է ստացել «Սերը լուսնի լույսում»(2016) և «Ղեկավար Կիմ»(2017) դրամաներից, նախքան իր առաջատար դեր ստանալը «Կասկածելի հաղթանակ»(2017) դրամայում։


== Ֆիլմագրություն ==


=== Հեռուստասերիալներ ===


=== Տարբեր շոուներ ===


=== Տեսահոլովակներ ===


=== Մոդելավորում ===


=== Մրցանակներ և անվանակոչումներ ===


== Ծանոթագրություններ ==


== Աղբյուրներ ==
Jung Hye-sung at FNC Entertainment (կոր.)
Jung Hye-sung Archived 2016-10-31 at the Wayback Machine. at Flave Entertainment (ճապոներեն)
Jung Hye-sung Internet Movie Database կայքում
Սուորանդա

Սուորանդա (ռուս.՝ Суоранда), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 417 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վետչակ

Վետչակ (ռուս.՝ Ветчак), գյուղ Ռուսաստանի Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասորագիտություն

Ասորագիտություն կամ ասուրագիտություն, գիտությունների ամբողջություն, որն ուսումնասիրում է հին Առաջավոր Ասիայի սեպագիր դպրություն ունեցող ժողովուրդների (շումերներ, բաբելոնացիներ, ասորեստանցիներ և այլն) լեզուն, մշակույթը, պատմությունը։ Մինչև 17-րդ դարը Առաջավոր Ասիայի հնագույն պատմության հիմնական աղբյուրներն էին Աստվածաշունչը, բաբելոնյան պատմագիր Բերոսոսի (մ.թ.ա. 4-3-րդ դարեր) աշխատությունից պահպանված հատվածները և անտիկ հեղինակների վկայությունները։
18-րդ դարի իտալացի ճանապարհորդ Պիետրո դելլա Վալլեն Եվրոպա բերեց Պերսեպոլիսում Դարեհ I-ի պալատի ավերակներում հայտնաբերված սեպագիր արձանագրությունների առաջին գծագրերը։ 1820 թվականին անգլիացի հնախույզ Կլավդիոս Ջեյմս Ռիչը Քույունջի բլրի վրա սկսեց Ասորեստանի մայրաքաղաք Նինվեյի պեղումները։
1842 թվականին Մոսուլում պեղումները շարունակեց ֆրանսիական հյուպատոս Պոլ Բուտան, ով հայտնաբերեց ասորեստանյան Դուր-Շարուկին քաղաքը՝ Սարգոն II պալատով (ժամանակակից Խորսաբադ բլուրը)։
1845-51-ին անգլիացի հնագետ Ա. Լեյարդը պեղեց Ասորեստանի երկու մայրաքաղաքները՝ «Քալաքը» (Կալխու) և Նինվեն։ Քալաքում հայտնաբերվեց մ.թ.ա. 9-6-րդ դարերի հինգ պալատ, իսկ Նինվեում՝ Ասորեստանի թագավոր Աշուրբանիպալի (մ.թ.ա.669-633) պալատը՝ գրադարանով։ Ասորեստանի սեպագիրը վերցրեցին ուրարտացիները։ Ուրարտուի թագավորներ Իշպուինիի (մ.թ.ա. 825-810) և Մենուայի (մ.թ.ա.810-781) արձանագրությունները երկլեզվյան են՝ ասուրա-ուրարտերեն։
Հուշարձանների կուտակման հետ զուգահեռ ուսումնասիրվում էր նաև հայտնաբերված նյութը։ Ասորագիտության հիմքը դրվեց XIX դարի կեսին Օ. Գ. Լեյարդի (Անգլիա) և Պ. Է. Բոատի (Ֆրանսիա) հնագիտական հետազոտություններով, որոնք Քույունջիկ, Նեմրուդ և Խորասաբադ քաղաքատեղիներում (Իրաք) հայտնաբերեցին մ.թ.ա. 9-7-րդ դարերի ասորեստանյան բազմաթիվ գրավոր և արվեստի հուշարձաններ, ինչպես նաև Հ. Ռոուլինսոնի (Անգլիա) կողմից Բիհիսթունյան եռալեզու (հին պարսկերեն, էլամերեն, բաբելերեն) սեպագիր արձանագրության հայտնաբերումով։ Ասորագիտության մեջ մեծ հաջողությունների են հասել նաև ռուս գիտնականները ([[Վ. Ս. Գոլենիշչև, Բ. Ա. Տուրյան, Մ. Վ. Նիկոլսկի, Վ. Վ. Ստրուվե, Ի. Ի. Մեշչանինով, Ն. Մ. Նիկոլսկի]])։ Մ. Վ. Նիկոլսկին համարվում է ռուս ասորագիտության հայրը։


== Գրականություն ==
Ասորեստանյան և պարսիկ սեպագիր արձանագրություն, թրգ. Հ. Սանտալճյան
Քյոլնի համալսարան

Քյոլնի համալսարան (գերմ.՝ Universität zu Köln), բարձրագույն ուսումնական հաստատություն Քյոլն քաղաքում, որը հիմնադրվել է 1388 թվականին։ Կենտրոնական Եվրոպայում հիմնադրված վեցերորդ համալսարանն է։ Համալսարանն իր ուսանողների թվով գերմանական համալսարանների մեջ երրորդն է (Մյունխենի և Հագենից հետո)։


== Պատմություն ==


=== Հին համալսարան ===
Քյոլնի համալսարանը հիմնադրվել է 1388 թվականի մայիսի 21-ին և Սրբազան Հռոմեական կայսրությունում Պրահայի Կարլի համալսարանից, Վիեննայի համալսարանից, Հայդելբերգի համալսարանից հետո անընդմեջ դարձել է  բարձրագույն դպրոց։ Կառուցման հավաստագիրը գրվել է Պերուջայում Ուրբան VI պապի կողմից։ Արդեն 1389 թվականի հունվարին առաջին յոթ հարյուր ուսանողների համար սկսվեցին դասախոսություները։
1798 թվականի ապրիլի 28-ին Քյոլնի համալսարանը փակվեց այն բանից հետո, երբ ռեկտոր Ֆերդինանդ Ֆրանց Վալրաֆը և համալսարանի մնացած բոլոր պրոֆեսորները հրաժարվեցին երդում տալ Առաջին ֆրանսիական հանրապետությանը, այն վկայակոչելով համալսարանի անկախությունը պահպանելու անհրաժեշտություն։ Սակայն, 1799 թվականին Վալրաֆը երդվել է Ֆրանսիային և նշանակվել է այնսպեսկոչված «Կենտրոնական դպրոցների» (փակ համալսարանի հաջորդողները) դասավանդող։ Այդ պաշտոնում նրան հաջողվեց թաքցնել ֆրանսիացիներից և դրանով փրկել բազմաթիվ արվեստի գործեր։ Նրա հավաքածուների մեծ մասը գտնվում են Վալրաֆ-Ռիխարց թանգարանում։


=== Նոր համալսարան ===
Ամբողջ 19-րդ դարի ընթացքում փակված համալսարանի վերաբացման փորձերը ապարդյուն էին։ 1919 թվականի մայիսի 29-ին Քլոնի քաղաքապետ Կոնրադ Ադենաուերը նոր համալսարանի բացման մասին որոշում է ստորագրել։ 1929 թվականի հոկտեմբերին Ալբերտ Մեծի անունը կրող հրապարակում սկսվել է հիմնական մասնաշենքի շինարարության աշխատանքները։


== Համալսարանն այսօր ==


=== Ֆակուլտետներ ===
Համալսարանը բաղկացած է վեց ֆակուլտետից.

Տնտեսագիտություն և սոցիոլոգիա
Բժշկություն
Իրավունք
Փիլիսոփայություն
Մաթեմատիկա և բնական գիտություններ
Հումանիտար գիտություններ2005 թվականին համալսարանում սովորել են հինգ հազարից ավել արտասահմանյան ուսանողներ (մոտ11 %): Շատ արտասահմանցի ուսանողներից շատերը ծագումով Եվրոպայից, Ռուսաստանից և Չինաստանից են։

Բուլղարիա
Ռուսաստան
Լեհաստան
Չինաստան
Ուկրաինա2007 թվականին համալսարանի ծախսերը կազմել է 357 միլիոն եվրո։


== Ծանոթագրություններ ==


== Գրականություն ==
Erich Meuthen: Kölner Universitätsgeschichte, Band I: Die alte Universität. 1988. ISBN 3-412-06287-1.
Bernd Heimbüchel und Klaus Pabst: Kölner Universitätsgeschichte, Band II: Das 19. und 20. Jahrhundert. 1988. ISBN 3-412-01588-1.
Erich Meuthen (Hrsg.): Kölner Universitätsgeschichte, Band III: Die neue Universität — Daten und Fakten. 1988. ISBN 3-412-01688-8.
Ernst Heinen: Bildnerhochschule und Wissenschaftsanspruch. Lehrerbildung in Köln 1946—1965 (Studien zur Geschichte der Universität zu Köln Band 16). Böhlau Verlag, Köln, Weimar, Wien 2003. Rezension von Leo Haupts. In: Geschichte in Köln. Zeitschrift für Stadt- und Regionalgeschichte. Band 53. Dezember 2006. S. 212—214: Buchbesprechungen.
Երկաթ (այլ կիրառումներ)

Երկաթ, կարող է վերաբերել՝

Երկաթ - պարբերական համակարգի տարր, քիմիական նշանը՝ Fe
Երկաթ - հայկական արական անուն
Գրանվիլ (Օբի գավառ)

Գրանվիլ (ֆր.՝ Grandville), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 88 մարդ, բնակչության խտությունը` 9.52 մարդ/կմ²։ Բնակավայրը զբաղեցնում է 9.24 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ արևելք, Շալոն ան Շամպայն քաղաքից` 45 կմ հարավ, Տրուա քաղաքից` 36 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 62 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 16։ Ակտիվության ցուցանիշը կազմում է 74,2 %։ 46 աշխատունակ մարդկանցից աշխատել է 40 անձ (27 տղամարդ և 13 կին)։ Գործազուրկ են եղել 6 անձ (4 տղամարդ և 2 կին)։ 16 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեզուների խաչավորում

Լեզուների խաչավորում, երկու կամ ավելի լեզուների փոխներգործություն, որի ընթացքում աստիճանաբար հաղթանակում է խաչավորմանը մասնակցող լեզուներից մեկը։ Ն. Յա. Մառը և նրա հետնորդները գտնում էին, որ լեզուների խաչավորումը լեզուների առաջացման գլխավոր պրոցեսն է։ Այնինչ,  լեզուների խաչավորումը չի հանգեցնում այնպիսի նոր լեզվի առաջացման, որը նման չէ խաչավորվող լեզուներից որևէ մեկին։ Լեզուների խաչավորման ժամանակ հաղթանակող լեզուն պահպանում է իր հնչյունական կազմը, բառապաշարը, քերականական կառուցվածքը, իսկ պարտված լեզուն աստիճանաբար մահանում է։ Հաղթող լեզվում  լեզուների խաչավորումից առաջացած երևույթները չեն տարբերվում լեզուների փոխազդեցության երևույթներից։ Ինչպես  լեզուների խաչավորման, այնպես էլ փոխազդեցության ժամանակ, մի լեզվի որոշ իրակություններ (հնչյունական, բառապաշարային, քերականական) կարող են դիտվել մյուս լեզվի մեջ։
Կհանդիպենք շատրվանի մոտ

«Կհանդիպենք շատրվանի մոտ» (ռուս.՝ «Встретимся у фонтана»), խորհրդային կատակերգական գեղարվեստական ֆիլմ, որը նկարահանել է ռեժիսոր Օլեգ Նիկոլաևսկին Սվերդլովսկի կինոստուդիայում։


== Սյուժե ==
Վարպետ Սերգեյ Դոլգանովը (Վլադիմիր Սմիրնով) թափառում է երկրում՝ երջանկության որոնելով։ Բոլոր քաղաքներում, որտեղ նա լինում է, նա ստեղծում է շատրվաններ։ Ստեղծում է ոչ թե վաստակի համար, այլ հոգու համար․ այդպես նա ուրախություն է պատճառում և՛ իրեն, և՛ ուրիշներին։
Մի օր, հայտնվելով տափաստանային սովխոզում, նա ծանոթանում է Լյուբայի (Վալենտինա Տելիչկինա) հետ։ Վերջինս շատ է դուր գալիս Սերգեյին, բայց նա զբաղված է։


== Դերերում ==
Վլադիմիր Սմիրնով – Սերգեյ Դոլգանով, վարպետ
Վալենտինա Տելիչկինա – Լյուբա, վարսահարդար-մոդելավորող
Յուրի Սորոկին – Օլեգ Պոտապով, սովխոզի գլխավոր մեխանիկ
Ալեքսանդր Մովչան – Օստապ Մարտինովիչ, շինարարների բրիգադիր
Պյոտր Լյուբեշկին – Վիտալի Սերգեևիչ, սովխոզի տնօրեն
Ելենա Կոզլիտինա – Տանյա, անասնաբույծ, Օլեգ Պոտապովի հարսնացուն
Տատյանա Կրասուսկայա – Վալյա, անասնաբույծ, անպատասխան սիրահարված է Սերգեյ Դոլգանովին
Ադոլֆ Իլյին – Մետելնիկով, շինարար
Լյուդմիլա Պանտելեևա – մատուցողուհի վագոն-ռեստորանում
Ռաիս Գալյամով – Մեխետկո, շինարար
Սերգեյ Վալտման – Ֆիլիպով, ՈՒԱԶ-ի վարորդ
Տատյանա Կլյուևա – դրախտ, շեֆ-խոհարար ճաշարանում
Եֆիմ Բերեզին – ավտոբուսի վարորդ
Նելլի Իլինա – անասնաբույծ
Հենրիխ Բիլ – երիտասարդ շինարար
Ելենա Շուլգա – անասնաբույծ
Սերաֆիմ Զայցև – թոշակառու
Մարիա Նիկոլաևսկայա – անասնաբույծ
Օլեգ Նիկոլաևսկի – վագոն-ռեստորանի տնօրեն
Իվան Մատվեև – տարեց շինարար


== Նկարահանող խումբ ==
Սցենարի հեղինակ՝ Անատոլի Էյրամջան
Բեմադրող ռեժիսոր՝ Օլեգ Նիկոլաևսկի
Բեմադրող օպերատոր՝ Իգոր Լուկշին
Բեմադրող նկարիչ՝ Վլադիսլավ Ռաստորգուև
Կոմպոզիտոր՝ Եվգենի Ստիխին


== Նկարահանման վայր ==
Ֆիլմը նկարահանվել է Ռոստովի մարզի Նեկլինովսկի շրջանի Ֆյոդորովկա գյուղում։


== Ծանոթագրություններ ==


== Արտաքին հղումներ ==
Կհանդիպենք շատրվանի մոտ (ռուս.)
Մայրության զբոսայգի (Երևան)

Մայրության զբոսայգի, գտնվում է Երևանի Մալաթիա-Սեբաստիա համայնքում՝ Զորավար Անդրանիկի փողոցին հարակից տարածքում՝ թիվ 19 պոլիկլինիկայի դիմաց։
Այգին անվանակոչվել է 2004 թվականին։ Այգում տեղադրված են Տիրամայրը մանկան հետ (քանդակագործ` Սերժ Մեհրաբյան), «Նուռ» (քանդակագործ՝ Գերասիմ Շահվերդյան) քանդակները։


== Պատկերասրահ ==

		


== Ծանոթագրություններ ==
Յանգի-Աուլ (խուտոր, Կույուրգազինսկի շրջան)

Անվան այլ կիրառումների համար տե՛ս՝ Յանգի-ԱուլՅանգի-Աուլ (ռուս.՝ Янги-Аул, բաշկիրերեն՝ Яңауыл), խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)